Падыходзяць да заканчэння спаборніцтвы па валейболе ў рамках раённай спартакіяды школьнікаў. 12 і 13 снежня ў спартзале ААТ “Ганцавіцкі райаграсэрвіс” прайшлі матчы фінальнай стадыі сярод дзяўчынак. Бясспрэчныя фаварыты папярэдняга этапа былі і тут на вышыні. У падгрупе “А” юныя валейбалісткі СШ № 3 г. Ганцавічы выйгралі з сухім лікам 2:0 у сваіх саперніц з Востраўскай і Будчанскай ясляў-сада — сярэдніх школ. Такіх жа перамог у падгрупе “Б” дабіліся спартсменкі Малькавіцкай СШ. Яны былі мацнейшымі ў матчах з прадстаўніцамі Хатыніцкай і Чудзінскай СШ. У сваю чаргу каманды Хатыніцкай СШ і Востраўскай ясляў-сада — СШ абыгралі адпаведна валейбольныя дружыны з Будчанскай ясляў-сада — СШ і Чудзінскай СШ.